Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3634

e) geopotenciális magassági adatok az 50 (850 hPa), 100 (700 hPa), (700 hPa), 140 (600 hPa), 180 (500 hPa), 240 (400 hPa), 300 (300 hPa), 340 (250 hPa), 390 (200 hPa) és 450 (150 hPa) repülési magasságszintekre. 1.2.3 Az előző rácspont előrejelzéseket a WAFC-oknak bináris kód formában kell kiadniuk, a WMO által előírt GRIB kódformát használva. Megjegyzés. – A GRIB kódformát a WMO 306 számú kiadványa, Kód kézikönyv (Manual on Codes) 1.2 kötet, B Rész – Bináris kódok tartalmazza. 1.2.4 Az előző rácspont előrejelzéseket a WAFC-nak 140 km-es vízszintes felbontású rögzített rácsban kell készítenie. Megjegyzés. – 140 km egy körülbelül 1,25°-os távolságot jelent hosszúsági körben. 1.3 Szignifikáns időjárás (SIGWX) előrejelzések 1.3.1 Általános előírások 1.3.1.1 A WAFC-oknak naponta négyszer SIGWX előrejelzést kell készíteniük, és ezek érvényesek rögzített érvényességi időn keresztül 24 óráig az előrejelzések alapját képező szinoptikus adatok ideje (0000, 0600, 1200 és 1800 UTC) után Az egyes előrejelzések kiosztását amint ez technikailag lehetséges, de nem később, mint a megfigyelési standard idő után 6 órával be kell fejezni. 1.3.1.2 A SIGWX előrejelzéseket bináris kód formában, a WMO által előírt BUFR kódforma használatával kell kiadni. Megjegyzés – A BUFR kódformát a WMO 306 sz. kiadványa, Kód kézikönyv (Manual on Codes) 1.2 kötet, B rész – Bináris kódok tartalmazza. 1.3.2 SIGWX előrejelzések fajtái SIGWX előrejelzéseket a következők szerint kell kiadni:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes